Diari Oficial de la Generalitat Valenciana


Sumari del DOGV 5097, del 21-09-2005 (2005/10531)

Resolució de 9 de juny de 2005, del secretari autonòmic de Turisme i director de l'Agència Valenciana del Turisme, de declaració de caducitat de la sol·licitud de posada de funcionament i classificació turística i, en conseqüència, conclús el procediment iniciat a instàncies de la mercantil Cales Albir, SL.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5097

Data del DOGV
:   21-09-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/10681


Organisme emissor
:   Conselleria de Turisme

Tipus de document
:   Resolució

Resolució de 9 de juny de 2005, del secretari autonòmic de Turisme i director de l'Agència Valenciana del Turisme, de declaració de caducitat de la sol·licitud de posada de funcionament i classificació turística i, en conseqüència, conclús el procediment iniciat a instàncies de la mercantil Cales Albir, SL. [2005/X10221]
  
Per no haver sigut possible notificar de forma personal i directa a l'interessat la Resolució de Caducitat de la sol·licitud de posada de funcionament i classificació turística i, en conseqüència, conclús el procediment iniciat a instàncies de la mercantil Cales Albir, SL, és procedent la publicació en el Diari Oficial de la Generalitat Valenciana, a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 9 de setembre de 2005.- La cap del Servici d'Ordenació i Inspecció d'Empreses Turístiques: Carmen Martinez Aznar.
  
?Vist l'expedient d'obertura i classificació turística de l'establiment hoteler del Grup primer denominat ?Alfàs Beach?, siti al C/ Hèrcules, 1, del municipi alacantí de l'Alfàs del Pi, iniciat a sol·licitud del senyor Alejandro García Orts, en representació de la mercantil Cales Albir, SL.
  
Atés que:
  
Primer
  
l 26 de gener de 2005 va tindre entrada en el Registre del Servici Territorial de Turisme d'Alacant la sol·licitud d'obertura i classificació turística de l'Hotel ?Alfàs Beach- formulada per Alejandro García Orts.
  
Segon
  
El Servici Territorial, en constatar l'omissió en l'expedient de certa documentació preceptiva d'acord amb l'article 26 del Decret 153/1993, de 17 d'agost, regulador dels establiments hotelers de la Comunitat Valenciana, va requerir a l'interessat concedint-li un termini de deu dies per a la seua presentació, mitjançant escrit notificat en data d'1 de febrer de 2005, tot això de conformitat amb el que determina l'article 71 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú (d'ara endavant LRJPAC).
  
Igualment, va ser advertit que, de no presentar la documentació requerida, que es dóna per reproduïda, se li tindria per desistit de la seua sol·licitud.
  
Tercer
  
Amb data 8 i de 10 de febrer de 2005, van tindre entrada en el Registre del Servici Territorial de Turisme d'Alacant sengles escrits de la mercantil interessada aportant la documentació següent:
  
Poder de representació de l'empresa Cales Albir, SL, a favor d'Alejandro García Orts.
  
Escrit en el que sol·licitava el certificat acreditatiu de la qualitat de l'aigua.
  
Certificat acreditatiu del compliment de la normativa en matèria d'accessibilitat i supressió de barreres arquitectòniques.
  
Atés que l'absència en l'expedient de la resta de la documentació la presència del qual exigix l'article 26 del Decret 153/1997, de 17 d'agost, comportava la seua paralització per una causa que li era imputable a l'interessat, va ser advertit, d'acord amb l'article 92.1 de la LRJPAC, mitjançant escrit notificat el 14 de febrer de 2005, que transcorreguts tres mesos sense que realitzara les activitats necessàries per a reprendre la tramitació es procediria a resoldre la caducitat de l'esmentat procediment i s'arxivarien les actuacions.
  
Quart
  
Transcorregut tal termini, que expirava el 15 de maig de 2005, l'interessat no havia aportat la totalitat de la documentació que preceptivament ha de concórrer en un expedient com el que ens ocupa.
  
Als anteriors fets, se li apliquen els següents
  
Fonaments de dret
  
Primer
  
Els articles 8. 1 i 2 i 14.2 de la Llei 3/1998, de 21 de maig, de Turisme de la Comunitat Valenciana, en consignar, respectivament, la necessària obtenció d'autorització i classificació de l'establiment per a l'exercici de l'activitat turística i que la dita autorització s'obtindrà conforme als requisits i seguint el procediment reglamentàriament determinat.
  
Segon
  
Els articles 25.1 i 26, del Decret 153/1993, de 17 d'agost, del Govern Valencià, regulador dels establiments hotelers de la Comunitat Valenciana, en tant que al·ludixen a la documentació que preceptivament ha de concórrer en un expedient de sol·licitud de posada en funcionament i classificació d'un establiment hoteler.
  
Tercer
  
L'article 92.1 de la LRJPAC alhora que consigna que ?en els procediments iniciats a sol·licitud de l'interessat, quan se'n produïsca la paralització per causa imputable a ell, l'administració li advertirà que, transcorreguts tres mesos, es produirà la caducitat del procediment. Consumit este termini sense que el particular requerit realitze les activitats necessàries per a reprendre la tramitació, l'administració acordarà l'arxiu de les actuacions, i li ho notificarà a l'interessat?.
  
Quart
  
Finalment, en l'article 42.1, segon paràgraf, de la LRJPAC s'explicita que ?en els casos de prescripció, renúncia del dret, caducitat del procediment o desistiment de la sol·licitud, així com la desaparició sobrevinguda de l'objecte del procediment, la resolució consistirà en la declaració de la circumstància que concórrega en cada cas, amb indicació dels fets produïts i les normes aplicables.-
  
Per tot el susdit, el secretari autonòmic de Turisme i director de l'Agència Valenciana del Turisme, en virtut de les competències conferides per l'article 9.Dos.i), del Decret 209/2004, de 8 d'octubre (DOGV de 13.10.2004), resol:
  
Declarar la caducitat del procediment iniciat a sol·licitud d' Alejandro García Orts en el qual sol·licitava l'obertura i classificació turística de l'establiment hoteler denominat ?Alfàs Beach- i procedir a l'arxiu de les actuacions.
  
Cosa que es notifica de conformitat amb el que disposen els articles 58 i 59 de la LRJPAC.
  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà de la notificació, de conformitat amb el que establixen els articles 114 i 115, en relació amb el 48.2, de la Llei de Règim Jurídic de les Administracions Públiques i del Procediment Administratiu Comú.
  
València, 9 de juny de 2005.- El secretari autonòmic de Turisme i director de l'Agència Valenciana del Turisme: Matías Pérez Such.